section_heading: Istočnosibirski galeb (Larus vegae)
paragraph_text: L. vegae galeb sličan je srebrnastom galebu, ali je s gornje strane nešto tamnije sive boje. Glava ovog galebazimi je jako prošarana smeđom bojom, posebno na stražnjoj i bočnim stranama vrata, čineći ovratnik. Noge su obično svijetlo ružičaste. Istočnosibirski galebovi prve i druge zime tamniji su od odgovarajućih mongolskog galeba, posebno na tjemenu, gdje su mongolski galebovi i u prvoj i drugoj zimi nešto bljeđi. Gotovo cijelo tijelo istočnosibirskih galebova prve i druge zime prikazuje tamnije smeđe mrlje i pruge. Odrasle istočnosibirske galebove zimi se često može zamijeniti s vrlo sličnim kamčatskim galebom (L. schistisagus) i zapadnim galebom (L. occidentalis), ali siva boja istočnosibirskog galeba je svjetlija od dviju sličnih vrsta. Boja očiju je promjenjiva, ali ima tendenciju da bude tamna s crvenim prstenom. Klun je žut s crvenom mrljom, osim kod galebova prve i druge zime, gdje kljun može biti gotovo u potpunosti tamno siv/crn, dok se sivi dio smanjuje dok ne sazrije.